google/wiki40b huggingface dataset:
פיתוח ושלום

הרקע להקמת המפלגה

שמואל פלאטו-שרון היה איש עסקים יהודי ממוצא פולני שפעל בצרפת. בצרפת עשה פלאטו שרון הון רב, וזאת מהתחלה צנועה כפליט יהודי במלחמת העולם השנייה. בשנת 1975 עלה פלאטו שרון לישראל והחל בפעילות עסקית. בסמוך לאחר בואו ארצה ביקשה צרפת את הסגרתו לידה בחשד לביצוע עבירות כלכליות שונות.

ההרשעה הפלילית

בסמוך לאחר בחירתו החלה חקירה כנגדו וכנגד שני פעילים בולטים במפלגתו. החקירה התגבשה לכתב אישום חמור, בעבירות שונות של שחיתות וקשירת קשר לביצוע פשע. ב-1 באוגוסט 1979 הסירה הכנסת את חסינותו של פלאטו שרון, וב-9 באוגוסט 1979 הוגש כתב האישום לבית משפט השלום בירושלים. עיקר האישומים היה כי פלאטו שרון שילם כספים לפעילים, באופן שהיווה שוחד בחירות, וכי תוכנית פד"מ עצמה היא בבחינת שוחד בחירות. 
ב-15 באפריל 1981 הרשיע בית משפט השלום את פלאטו שרון במקצת האישומים שיוחסו לו, וב-11 במאי 1981 דן אותו לתקופת מאסר בפועל. ב-12 במאי 1981 השעתה ועדת הכנסת את פלאטו שרון מכהונתו כחבר הכנסת. פלאטו שרון עתר לבג"ץ, נגד ההחלטה להשעותו, בטענה כי פסק הדין אינו סופי, וכי הגיש עליו ערעור. במהלך הדיון בבג"ץ, קיימה ועדת הכנסת ישיבה נוספת בעניין, ביום 7 ביוני 1981, אך הותירה על כנה את ההשעיה. ב-26 ביוני 1981 הורה בג"ץ על ביטול ההשעיה, ואיפשר לפלאטו שרון להמשיך בכהונתו כחבר הכנסת, למשך יתרת תקופת כהונת הכנסת התשיעית, כאשר הבחירות לכנסת העשירית התקיימו ארבעה ימים לאחר מכן.
לאחר דיון בשלוש ערכאות הרשיע בית המשפט העליון, בשנת 1983 את פלאטו שרון במספר סעיפי אישום (וזיכה במספר אחרים), ודן אותו למאסר בפועל לתקופה של שלושה חודשים. שני פעילים נוספים בתנועה, שהואשמו ביחד עמו בחלק מהאישומים נדונו למאסר על תנאי וקנס.

הבחירות לכנסת העשירית ולכנסת האחת עשרה

המפלגה התמודדה גם בבחירות לכנסת העשירית. גם הפעם עסקה תעמולת המפלגה באישיותו של פלאטו שרון, והציגו אותו כאיש עסקים פעיל ויזם, העושה למען הזוגות הצעירים וחסרי הדיור, מקום בו הממסד מגלה חוסר אכפתיות, ואדישות. בתשדירים נטען כי הוקם "צוות מומחים" לפתרון הבעיות. עוד במהלך הכנסת התשיעית הוסב שמה של הסיעה ל"פיתוח ושלום". הסיסמה, עליה חזר פלאטו שרון בתשדירי הבחירות, הייתה "ומה הם עשו בשביל מדינה?". בסופו של דבר כשלה המפלגה, ולא הצליחה לעבור את אחוז החסימה. גם בבחירות לכנסת האחת עשרה נכשלה המפלגה ולא עברה את אחוז החסימה.
ישראל קרדונר

רבי ישראל היילפרין (מכונה: רבי ישראל קרדונר, על שם עירו קרדן; תרכ"ז, 1867 בערך - ט' חשוון תרע"ט, 1918) היה מהרבנים הבולטים בדור הרביעי של חסידות ברסלב, ומוציא לאור של כמה מספרי חסידות זו. מוכר כרבו של רבי ישראל דב אודסר.

תולדותיו

נולד בעיר קרדן שבפולין למשפחה של מתנגדים. סייע לאביו יהודה במסחר. 
בשנת תרמ"ט (1889), בעקבות קריאה אקראית בספר "התיקון הכללי" של רבי נחמן מברסלב, התקרב לחסידות ברסלב. הוא ביקש לנסוע לברסלב, ובטעות הגיע לעיר בראסלב שבבלרוס, שהייתה עיר של מתנגדים. לאחר מכן נסע לברסלב שבאוקראינה, ומשם הפנו אותו לרבי נחמן מטשערין, תלמידו של רבי נתן מברסלב. הוא שהה אצלו כמה ימים ולאחר מכן שלח אותו ללמוד אצל מחותנו רבי משה ברסלבר, אף הוא מתלמידי רבי נתן מברסלב. רבי ישראל הפך לתלמידו המובהק של רבי משה ברסלבר ושמו התפרסם בקרב חסידי ברסלב. רבי אלטר מקרימינשטוק אמר עליו: "אם רבי ישראל קרדונר היה בזמן רבי נתן, היה גם כן חידוש".
במשך תקופה התגורר באומן. יחד עם רבי שמשון ברסקי ייסד באומן את ישיבת "אנשי מעמד". עסק רבות בהדפסת ספרי רבי נחמן מברסלב. בשנת תרס"ב (1902) הדפיס בעיר למברג את הספר" סיפורי מעשיות" עם הרב צבי ווייסלייב.
כשנה לאחר מכן עלה לארץ ישראל. התגורר לסירוגין בצפת, מירון וטבריה. בשנת תרס"ה (1905) הדפיס בירושלים את הספר" ליקוטי תפילות". כן הדפיס את הספר "מתנה טובה" - ליקוט מספר ליקוטי תפילות על שבת, שנועד עבור יהודי ארצות הברית.
ייסד בירושלים בית מדרש לחסידי ברסלב, ובצפת ובמירון ייסד את חברת "קימת חצות לילה".
הדריך רבים בתורת ברסלב. בין תלמידיו: רבי ישראל דב אודסר, שהחשיבו לרבו המובהק. רבי ישראל דב אודסר פגש בו לראשונה בשנת תרס"ג (1903), בהיותו בן 17, כשרבי ישראל קרדונר הגיע מצפת לטבריה. רבי ישראל קרדונר הפך אותו להיות חסיד ברסלב. הוא התגורר בביתו של רבי ישראל קרדונר אשר גם דאג לנישואיו. רבי ישראל דב אודסר היה מרבה לספר עליו. הוא אמר עליו כי הוא הוכחה מה רבי נחמן מברסלב יכול לעשות מילוד אישה: "רבי ישראל קרדונר היה בעולם הזה, אבל לא היה בעולם הזה". 
בשנות מגוריו בצפת היה שוהה כל ימות השבוע בקבר הרשב"י במירון ושב לצפת לפני שבת. הרב אודסר סיפר כי ראה שלולית על הרצפה שנוצרה מן הדמעות שהזיל שם.
גם בתקופת מגוריו בארץ ישראל נהג רבי ישראל קרדונר לנסוע לאומן לראש השנה. בנסיעותיו נהג לשוטט בכפרים ובעיירות כדי לקרב יהודים לעבודת ה' בדרכה של חסידות ברסלב. בקיץ שנת תרע"ד שב בפעם האחרונה לארץ ישראל, ומאז לא יצא ממנה. 
נישא לראשונה באירופה, אך לאחר שלא נולדו לו ילדים התגרש מאשתו. בארץ ישראל נשא את אשתו השנייה, גיטל, שהייתה אז בגיל 15. את השידוך יזם רבי אברהם בן רבי נחמן, מחבר הספר "ביאור הליקוטים". מנישואיו השניים נולדו לו בן ובת. בחשוון תרע"ט חלה עם אשתו ושני ילדיו במגפת כולרה. אשתו הבריאה, שני ילדיו מתו מן המחלה, והוא מת שלושה ימים אחריהם. נקבר בבית העלמין הישן בטבריה. על מצבתו המקורית נכתב: "פ"נ ר' ישראל ברסלבר", ועל מצבתו המשופצת הוסיפו את כינויו "ר' ישראל קורדונר".
כמה ממכתביו הובאו בספר "כתבי רבי ישראל".
ליגת הכדורסל הלאומית של צרפת

מבנה

ה-LNB מורכבת בשתי ליגות: הליגה העליונה (pro A) וליגת המשנה (pro B), הכוללות 16 ו-18 קבוצות בהתאמה. בכל עונה משחקת כל קבוצה פעמיים מול כל קבוצה אחרת בליגה (משחק בית ומשחק חוץ), ובכך מגיע מספר המחזורים בעונה ל-30 בליגת pro A ול-34 בליגת pro B. בתום העונה הסדירה עולות שמונה הקבוצות הראשונות לפלייאוף, המתנהל עד משחק הגמר בשיטת הטוב מ-3, כאשר יתרון הביתיות מונח אצל הקבוצה שדורגה במקום גבוה יותר בתום העונה הסדירה. האליפות מוכרעת במשחק גמר בודד שנערך בברסי ארנה החל משנת 2005.
רכס טמון

רכס טמון (נקרא גם 'הטמון') הוא רכס פסגות בקמר המזרחי של השומרון, הנמצא בין בקעת נחל תרצה לבקעת הבקיעה. כיוון הרכס הכללי הוא דרום-מזרח לצפון-מערב, בדומה לרוב רכסי השומרון. ייחודו של רכס טמון הוא בנטיות הגאולוגיות החריפות המאפיינות אותו, כתוצאה מפעילות טקטונית חזקה, והוא מורכב משברים, הורסטים וגראבנים רבים.
רכס טמון הוא הצר ביותר בכל השרשרת המקוטעת של ההרים מהגלבוע עד אזור מעלה החמישה ונס הרים שבמבואות ירושלים, הכוללת את הר כביר, הר גדיר ורכס טמון. 
שמו נובע מהיותו הרכס הנמוך ביותר מבין רכסי מזרח השומרון ועקב כך טמון בין הר כביר להר גדיר. 
רכס טמון מתנשא מעל בקעותיו במתלול חריף לאורך כששה וחצי קילומטרים (מנ.ג.431 במערב ועד נ.ג. 274 במזרח). בחלק מהמקומות ניתן לצפות מהפסגה אל הנוף דרומה וצפונה מנקודה אחת, ומתקבל מראה מרהיב של מזרח השומרון מלוא העין. חלק זה של הרכס תלול מאד, ומגיע לנפילת גובה של כ-500 מטרים צפונה אל תוך בקעת טמון, וכ-600 מטרים דרומה אל תוך בקעת נחל תרצה.
עקב ייחודיות הנופית והגאולוגית של הרכס שטח של כ-18,485 דונם ממנו אושר כשמורת טבע בצו אלוף, אך כיום חלקי השמורה אשר נמצאים בשליטת הרשות הפלסטינית אינם מנוהלים כשמורת טבע וסובלים מבנייה בלתי חוקית של אנשי הכפר טמון.

היסטוריה אנושית

בשיפוליו הצפון מערביים נמצא הכפר טמון. 
לאורך רכס טמון נתגלו עדויות לפעילות אנושית במשך אלפי שנים, וניכר כי פסגות ההר שימשו כנקודות פולחן לבני עמים שונים. סמוך ל.נ.ג. 539 שוכנת פסגה עגולה בקוטר של כ-25 מטרים, אשר בולטת לגובה של כעשרה מטרים על סביבותיה. פרופ' אדם זרטל, שחפר במקום, מצא בה ערימת אפר שנותרה משריפת קורבנות מהתקופה הכלקוליתית לפני כ-6,000 שנה. כן נמצאו לאורך הרכס גתות, מערות ובורות מים.
סרגון נטוורקס

היסטוריה

סרגון נוסדה בשנת 1996 בשם Giganet על ידי שרגא כץ וינון ברכה. ההשקעה הראשונית הגיעה מהאחים יהודה וזהר זיסאפל מקבוצת רד-בינת.
בשנים הראשונות פיתחה החברה ציוד אלחוטי שנועד לתת פתרון לחברות המתחרות לחברות הבזק המקומיות ( CLEC) בעקבות פתיחת שוק התקשורת לתחרות במדינות רבות במערב. חברות אלו היו זקוקות לפתרון חלופי לקווי התקשורת שנפרסו ע"י חברות הבזק השונות. בין השנים 1998  ל-2000 מכירות החברה צמחו כך שבשנת 2001 החברה הגיעה לראש רשימת החברות הצומחות בישראל של פירמת רואי החשבון דלויט (Fast50).  בשנת 2000 הונפקה החברה בבורסת נאסד"ק. כחלק מההנפקה נאלצה החברה לשנות את שמה לסרגון נטוורקס בגלל התנגדות של חברה פרטית במסצ'וסטס שניקראה  Giganet Inc. 
בשנת 2001, לאחר לאחר התפוצצות בועת הדוט-קום נקלעו גם חברות ה-CLEC למשבר ורבות פשטו רגל, בעקבות כך החברה נילקעה למשבר. כדי לצאת מהמשבר שינתה החברה את האסטרטגיה שלה ופנתה לשוק חדש, שוק התקשורת הסלולרית שהיה בצמיחה גדולה עם כניסת דור 3 (3G). שינוי זה חילץ את החברה מהמשבר. החברה נמנתה ברשימת  50 הצומחות המהירות 11 שנים ברציפות עד שנת 2011 .
בשנת 2004 נרשמה סרגון למסחר בבורסה לניירות ערך התל אביב.
בשנת 2005 פרש שרגא כץ מניהול החברה והוחלף על ידי עירא פלטי ששימש ליפני כן כמנ"כל סיברידג'.
כיום סרגון עוסקת בייצור ושיווק של ציוד אלחוטי המאפשר קישוריות גבוהה ברשתות סלולר, רשתות פרטיות, רשתות ארגוניות, ולאסדות קידוח של נפט וגז. מוצרי החברה כוללים אנטנות, ציוד תקשורת, חומרה ותוכנה. מרכז חברת סרגון שוכן ברמת החייל בתל אביב.
בשנת 2011 רכשה מחברת Eltek הנורווגית את חברת הבת שלה, Nera, ב-48.5 מיליון דולר. בשנת 2013 תבעה סרגון את אלטק על נזקים של 21.5 מיליון דולר בתהליך הרכישה.
בסוף שנת 2017 נימחקה החברה מהמסחר בבורסה לניירות ערך בתל אביב.
ארנה סארינן

תולדות חייו

סארינן נולד בכפר סמוך להלסינקי בקהילה של פינים שוודים והתחנך בשוודית, עד מעבר המשפחה לבירה בהיותו בן 14, לא ידע כלל פינית. אביו היה סתת שלחם במלחמת האזרחים הפינית (1918) במסגרת "המשמרות האדומים", נמלט לברית המועצות ושב לביתו מאוחר יותר.
החל משנת 1932 היה סארינן פעיל באיגוד המקצועי של מקצועות הבנייה, ב-1934 הצטרף למפלגה הקומוניסטית שפעלה במחתרת. ב-1941 לחם במסגרת צבא פינלנד במלחמת החורף ולאחר מכן לחם גם ב"מלחמת ההמשך" ושב לביתו ב-1944. סארינן שב לפעילות במפלגה הקומוניסטית, שהייתה כעת חוקית. בין השנים 1952–1954 כיהן כמזכיר הכללי של האיגוד הבינלאומי לבנייה ותעשיית עץ ובין השנים 1954–1966 היה יו"ר איגוד פועלי הבניין בפינלנד. בשנת 1962 נבחר כחבר הפרלמנט הפיני.
ב-1966 נבחר למזכ"ל המפלגה הקומוניסטית הפינית, והוביל אותה לאחר הבחירות לקואליציית מרכז-שמאל בראשות רפאל פאסיו. למרות חברותו בקואליציה סירב לכהן במשרת שר בממשלה. כבר אז החלה להווצר כנגדו אופוזיציה בתוך מפלגתו שהתנגדה לקו המתון-מדי שהוביל. ב-1968 גינה באופן גלוי את הפלישה הסובייטית לצ'כוסלובקיה לדיכוי "האביב של פראג" ולא חזר בו גם לאחר שננזף על ידי שגריר ברית המועצות בפינלנד. ב-1969 זומן לקרמלין, שם קיבל הטפה מפיו של מיכאיל סוסלוב, אך המשיך להוביל את מפלגתו בדרך של קומוניזם מתון ואוטונומי מתכתיבי מוסקבה, שזכה לכינוי "אירו-קומוניזם". במקביל להפיכתו לדמות ציבורית מרכזית ולידידם של ראש הממשלה פאסיו ונשיא פינלנד אורהו קקונן, גברה והלכה ההתנגדות לדרכו בתוך מפלגתו, שאמנם לא התפצלה מטעמים טקטיים, אך הייתה מפולגת ומפוצלת בין תומכיו לתומכיו הקו הקומוניסטי הנוקשה.
חזקת כשרות

חזקת כשרות בהלכה היהודית היא חזקה הקובעת כי כל יהודי שומר תורה ומצוות אמין להעיד, כל עוד לא הוכח ההפך.
חזקה זו מבוססת על ההנחה שכל יהודי צדיק כל עוד לא הוכח אחרת, ולכן החזקה אומרת שגם כאשר התרחש מעשה מסוים לפנינו המערער לכאורה את אמינותו, עלינו לדון אותו לכף זכות ולהניח שהוא לא עבר את העבירה כל עוד לא הוכח אחרת. דוגמה לכך היא למשל כאשר אדם נשא אשה והתגלה כי איננה בתולה, עלינו להניח שהסיבה לכך היא מעשה אונס ולא זנות מרצון, או לחלופין היותה מוכת עץ.
קיימת מחלוקת בתלמוד האם אדם יכול להעיד על עצמו כי הוא אינו אמין, אך להלכה נפסק שלא, מכיוון שאין אדם משים עצמו רשע.

כף זכות

אחת ממצוות התורה היא "בצדק תשפוט עמיתך", האומרת כי יש לדון את כל האדם לכף זכות.
רבי ישראל מאיר מראדין פוסק בספרו חפץ חיים, כי כאשר אנו רואים אדם שעושה מעשה שנראה לכאורה שאינו ראוי, יש לשקול את המעשה מול העושה. אם עושה המעשה הוא אדם המוחזק כצדיק ותלמיד חכם, עלינו להאמין שהמעשה שעשה גם הוא כשר וישר, גם אם הדברים מטים יותר שהדבר אינו כשר. במקרה והאיש נחשב ל"בינוני", כלומר אדם כשר הנשמר מאיסורים, אבל נכשל לעיתים בעבירות, יש לדונו לכף זכות אם המעשה נוטה לשני הצדדים, אך במעשה שנוטה לחובה אין חובה כזו. אם כי, אסור לדבר עליו לשון הרע גם במקרה כזה, ועדיף לדונו לכף זכות גם במקרה כזה.
לעומת זאת, אדם המוגדר כרשע אין חיוב לדונו לכף זכות, גם אם מצד המעשה נראה שכוונתו הייתה לטובה.
ריינג'ר 5

המשימה

המשימה תוכננה לשיגור על גבי משגר אטלס-אג'ינה B, לבצע תיקון מסלול ולהתרסק על קרקע הירח תוך צילום פניו. בגובה 21.4 ק"מ מפני הירח הייתה הקפסולה משוחררת, ומתרסקת בנפרד על הירח כאשר רצועות עץ בלזה שציפו אותה מרככות את הנחיתה.
ריינג'ר 5 שוגרה ב-18 באוקטובר 1962, 16:59:00 UTC מנמל החלל קייפ קנוורל שבפלורידה. עקב תקלה לא ידועה שארעה לאחר כניסת הגשושית למסלול המעבר אל הירח, כשלה זו לייצר כוח וכתוצאה מכך התרוקנו סוללותיה כעבור 8 שעות ו-44 דקות, עד ששדריה לא ניתנו לפענוח. עקב איבוד הקשר לא בוצע תיקון המסלול המתוכנן והיא החטיאה את הירח ב-724 ק"מ ונכנסה למסלול סביב השמש. מידע מספקטרומטר קרינת הגמא נאסף ב-4 השעות שקדמו לאזילת הכוח ואיבוד הקשר.
ריינג'ר 5 הייתה האחרונה מבלוק 2. בעקבות הכשלים שאירעו בכל שלושת הריינג'רים מבלוק 2, כל המערכות האלקטרוניות של בלוק 3 תוכננו מחדש, ואכן, כל הגשושיות מבלוק זה הגיעו אל הירח והתרסקו עליו בהצלחה, מלבד מחללית הראשונה מהבלוק (ריינג'ר 6) שכשלה בצילום תמונות אך התרסקה על הירח.
הקיץ של 42'

תקציר העלילה

בקיץ 1942 מגיע הרמי (גארי גריימס) עם משפחתו לנופש באי ננטקט. הוא מבלה על החוף עם חבריו אוסקי (ג'רי הוסר) ובנג'י (אוליבר קונאנט).
הנערים עסוקים בבעיות סקס לאור הנערות המשתזפות על החוף. בנג'י הוא ה"חנון" ביניהם. הוא מביא להם ספר שסחב בהיחבא מאביו ובו יש כללים איך להתחיל עם בחורות.
הרמי עוזר לבחורה צעירה ויפה לשאת מצרכים לביתה על החוף. הבחורה היא דורותי (ג'ניפר אוניל), בת 22 שבעלה גויס לשרת בחזית אירופה. הרמי מתאהב בה למרות הבדלי הגילים ובא מדי פעם לעזור לה בעבודות הבית לשמחתה.
הנערים הולכים לסרט ונפגשים בנערות. אוסקי מתחיל עם מרים (כריסטופר נוריס) ה"משוחררת והרמי עם אגי (קתרין אלנטק). הם צופים בסרט ועתה, הנוסע עם בטי דייוויס ופול הנרייד ומנסים לשים ידיהם על הנערות.
הרמי נשלח על ידי אוסקי לרכוש עבורו קונדומים. לאחר התלבטות קשה עם הרוקח (לו פריזל) הוא מצליח בכך. שניהם יוצאים לברביקיו של מרשמלו. אוסקי מצליח לקיים יחסים עם מרים בעזרת הקונדומים שהרמי סיפק לו. אגי המבועתת דורשת לחזור הביתה...
הרמי מגיע לביתה של דורותי ומוצא שם מברק המבשר לה כי בעלה נהרג בקרב. דורותי מיואשת וומדוכאת ושניהם מקיימים יחסי מין.
יום לאחר מכן מגיע שוב הרמי לביתה ומוצא על הדלת מכתב ממנה בו היא מודיעה כי החליטה לחזור הביתה ומאחלת לו עתיד ללא טרגדיות.
B68 טופטיר

היסטוריה

ב-1980 העפיל המועדון לליגה העליונה לראשונה וזכה לאחר מכן בשלוש אליפויות: ב-1984, ב-1985 וב-1992. בשנת 1995 המועדון הגיע בפעם היחידה בתולדותיו לגמר הגביע של איי פארו.

מתחילת שנות האלפיים איבד המועדון את יכולתו הקודמת ומאז הוא מתאפיין בחוסר יציבות. בשנים 2004, 2006, 2012 ירד לליגה השנייה של איי פארו ושיחק בה עונה אחת, אותה סיים במקום הראשון ועלה לליגת העל של איי פארו. הישגי השיא שלו מאז 1995 הם הגעה למקום הרביעי בעונת 2009 וזכייה בגביע הליגה השנייה (גביע FSF) ב-2005. חוסר היציבות מתאפיין גם בהחלפה תכופה של מאמנים, כאשר בשנים 2000–2012 הוחלפו 14 מאמנים.

באירופה

הקבוצה החלה את הופעותיה האירופיות במוקדמות ליגת האלופות בעונת 1993/94 אז הוגרלה בשלב המוקדם הראשון נגד קבוצת דינמו זאגרב מקרואטיה אך הפסידה בתוצאות 0–6 ו-0–5 והודחה מהמפעל. הקבוצה חזרה למפעלים האירופיים רק בגביע האינטרטוטו בעונת 1996, אז הוגרלה בשלב הבתים המוקדם ביחד עם קבוצות ל.א.ס.ק. לינץ מאוסטריה, ורדר ברמן מגרמניה, אפולון לימסול מקפריסין ויורגודן משוודיה, הפסידה לכל ארבע הקבוצות הללו והודחה מהמפעל בשנית.
הקבוצה חזרה לגביע האינטרטוטו בעונת 2001, אז הוגרלה בשלב הראשון מול קבוצת 
לוקרן מבלגיה, הפסידה לה בסיכום שני המשחקים והודחה מהמפעל. בעונת 2002 חזרה הקבוצה לגביע האינטרטוטו ושיחקה בשלב הראשון מול קבוצת סנט גאלן משווייץ, אך הפסידה לה בשני המשחקים 1–5 ו-0–6 והודחה מהמפעל.
הקבוצה שיחקה בפעם האחרונה במפעל אירופי במוקדמות גביע אופ"א בעונת 2004/05 והוגרלה נגד קבוצת ונטספילס מלטביה בסיבוב הראשון אך הפסידה לה בשני המשחקים והודחה מהמפעל.
רן בר-זיק

קריירה

ב-2008 הקים את הבלוג "אינטרנט ישראל" בו הוא מפרסם מאמרים ומדריכים בנושא טכנולוגיות וטכניקות חדשות בתחום פיתוח האינטרנט לצד גילויים על פרצות אבטחה וחולשות אבטחה שהוא מגלה באתרים ובמערכות. במקביל לעבודתו כמתכנת בורייזון מדיה, משמש מ-2017 כעיתונאי טכנולוגיה במדור קפטן אינטרנט של 'הארץ'.

חשיפות בולטות

בין פרסומיו המרכזיים, חשיפת פרצות וחולשות שהתגלו במערכת התעודות הביומטריות במשרד הפנים, באתר קרנות השוטרים, במערכת הפריימריז של הליכוד, באתר זאפ ובאתרי עיריית חיפה ורחובות. בנוסף, בר-זיק אחראי לגילוי פרצות בחברות רב-לאומיות, בהן חשיפת הליקוי שאיפשר לתוקף להפעיל מצלמה בדפדפן כרום ופירצה שאיפשרה לחטוף חשבונות וואטסאפ. ב-2018 חשף רשת פרופילים מזויפים שהייתה קשורה לשר לשעבר משה בוגי יעלון והראשונה שנחשפה בהקשר של פוליטיקאי ישראלי. בר-זיק פרסם מספר חורי אבטחה שהתגלו במערכות של פייסבוק וכן מרבה לבקר את החברה בתקשורת.

פעילות חברתית

ב-2018 הוביל את המאבק כנגד חוק סינון האתרים של חבר הכנסת מיקי זוהר ופרסם סדרת מאמרים ב'הארץ', ב'ישראל היום' וטור דעה ששודר בכאן. שיאו של המאבק היה פניה של בר-זיק באמצעות הטוויטר לחברי כנסת על מנת שיסירו את חתימתם מהחוק. חברי הכנסת איתן כבל, רועי פולקמן, עליזה לביא, מירב בן-ארי נענו לבר-זיק והסירו את חתימתם מטיוטת החוק והוא נמשך מוועדת הכלכלה של הכנסת.

בתקשורת

בנוסף לעבודתו העיתונאית ב'הארץ', בר-זיק משמש כפרשן לענייני טכנולוגיה ב-Next עם דרור גלוברמן וב'חי בלילה' עם נדב בורנשטיין ויש לו פינה טכנולוגית שבועית בתוכנית הכלכלית של 102FM.
ב-2018 בר-זיק העיד כעד טכני במשפט של מזבלה כנגד פייסבוק ישראל. לאחר שעדותו הוגשה, פייסבוק הציעה לבר-זיק עבודה. דבר שגרר ביקורת רבה כלפי החברה.
בשנת 2019 נבחר לאחד מרשימת ה-40 מעל 40 של גיקטיים.

ספרים ופרסומים

ב-2019 הוציא את "ללמוד ג'אווהסקריפט בעברית". ספר לימוד לשפת ג'אווהסקריפט שיצא לאור באמצעות מימון המונים באתר הדסטארט וגייס למעלה מ-280 אלף ש"ח.
בר-זיק חתום על 13 פטנטים בתחום התוכנה.]
נשוי ואב לארבעה. תושב פתח תקווה.
שלוש מקלות

שלוש מקלות (את המילה 'מקלות' מבטאים, לעיתים, במלעיל) הוא משחק ילדים שהוא למעשה תחרות בקפיצה משולשת. לפי כללי הדקדוק העברי יש לומר "שלושה מקלות", אך המשחק מכונה בפי הילדים "שלוש מקלות", בניגוד לכללים.
בין המשתתפים במשחק נקבע סדר כך שנקרא מי ראשון, מי שני וכן הלאה. שלושה מקלות מסודרים במקביל זה לזה כאשר המרווח ביניהם קבוע. בתחילת המשחק המרחק בין המקלות יהיה קטן. כל משתתף בתורו צריך לעבור שלושה מקלות בקפיצה משולשת, כלומר, לעבור את שלושת המקלות בדילוגים, כאשר בין מקל למקל רשאי המשתתף להניח את אחת מרגליו פעם אחת בלבד. מי שלא מצליח, כלומר אינו עובר את המקל השלישי או מי שדורך פעמיים ברווח בין מקל למקל - נפסל ויוצא. על פי הקפיצה של הקופץ האחרון, הוא "המרחיק", מזיזים את המקל האחרון (יש מקומות שבהם נהוג אף להזיז את המקלות האחרים), ומתקנים את מיקומו של המקל האמצעי כך שהמרחק בין שלושת המקלות ישאר שווה.
מרחב לינדלף

בטופולוגיה, מרחב לינדלף הוא מרחב טופולוגי שבו לכל כיסוי פתוח קיים תת-כיסוי בן-מנייה. זוהי גרסה חלשה של תכונת הקומפקטיות, הדורשת שלכל כיסוי פתוח יהיה תת-כיסוי סופי. המרחבים נקראים כך על שם המתמטיקאי הפיני ארנסט לאונרד לינדלף.
תת-קבוצה סגורה של מרחב לינדלף היא מרחב לינדלף. תמונה רציפה של מרחב לינדלף היא לינדלף. מכפלה של שני מרחבי לינדלף אינה בהכרח לינדלף.
הלמה של לינדלף קובעת שכל מרחב טופולוגי המקיים את אקסיומת המנייה השנייה הוא מרחב לינדלוף (אבל לא להפך). מרחב מטרי הוא מרחב לינדלף אם ורק אם הוא ספרבילי, וכן הוא מרחב לינדלף אם ורק אם הוא מקיים את אקסיומת המנייה השנייה.
התזמורת הסימפונית האמריקאית

תולדות התזמורת

סטוקובסקי כיהן כמנהל מוזיקלי של התזמורת עד מאי 1972, אז חזרף, בגיל 90, לאנגליה. ליאון בוטשטיין הוא המנהל המוזיקלי והמנצח הראשי הנוכחי. נוסף לסדרת המנויים הראשית שלה במרכז לינקולן בניו יורק, התזמורת מגישה גם סדרה של קונצרט/הרצאה בשיתוף הקהל, בשם "קלאסיקה בלתי מסווגת". התזמורת מופיעה גם כתזמורת הבית של "מרכז ריצ'רד ב. פישר לאמנויות הבימה" בבארד קולג' באנאנדייל על נהר הדסון, שם היא מגישה סדרת קונצרטים חורפית ומופיעה בפסטיבל המוזיקה של בארד בחודשי הקיץ. התזמורת הסימפונית האמריקאית יוצאת לסיורי קונצרטים ברחבי העולם ומרבה בהקלטות ושידורי רדיו.
בשנת 2007 הייתה התזמורת בין כ-530 מוסדות אמנות ושירותים חברתיים בעיר ניו יורק, שהיו שותפים למענק בן 20 מיליון דולר מתאגיד אנדרו קרנגי, שהתאפשר הודות לתרומת ראש עיריית ניו יורק מייקל בלומברג.
חוסטו רואיס

קריירת מועדונים

רואיס התחיל את הקריירה שלו בבילבאו אתלטיק, קבוצת המילואים של אתלטיק בילבאו ששיחקה אז בליגה השנייה. אחרי 5 עונות בקבוצה, חתם באייבר ובהמשך שיחק בז'ימנסטיק טרגונה. בשתי הקבוצות רואיס לא הצליח למצוא את מקומו בקבוצה. בשנת 1994 חתם באמוריו.
בקיץ 1994 חתם בפ.צ. אנדורה, קבוצת הכדורגל היחידה מאנדורה המשחקת בליגות הספרדיות. באנדורה רואיס חזר לשחק כדורגל כשחקן הרכב ובמשך 3 שנים בקבוצה הוא שיחק 79 משחקים והבקיע 4 שערים. בשנת 1997 חתם בפיגואראס. בקיץ 1998 חתם באוניאו דה מדיירה, המועדון הראשון של רואיס מחוץ לליגות הספרדיות. במדיירה הצטרף לחברו לנבחרת טוני לימה.
בשנת 1999 חזר לפ.צ. אנדורה בה שיחק עד שנת 2004. בקיץ 2004 הצטרף לרנג'רס מליגת העל אנדורית. ברנג'רס רואיס זכה בשתי אליפויות והגיע פעם אחת לגמר הגביע האנדורי. רואיס היה שותף למשחק של הקבוצה נגד שטורם גראץ במסגרת גביע האינטרטוטו שהסתיים בתיקו 1-1, המשחק הראשון אי פעם של קבוצה אנדורית בו היא לא מפסידה.

קריירה בינלאומית

בצעירותו, רואיס שיחק בכל הנבחרות הצעירות של ספרד. לאחר ההצלחה בפ.צ. אנדורה, החליט לייצג את נבחרת אנדורה.
ב-3 ביוני 1998 הוא ערך את הופעת הבכורה שלו בנבחרת בהפסד 3-0 לברזיל. ב-8 בספטמבר 1999 הבקיע את שער הבכורה שלו בנבחרת בהפסד 2-1 לרוסיה. ב-26 במרץ 2008 ערך את הופעתו האחרונה בנבחרת בהפסד 3-0 ללטביה.

קריירת אימון

בשנת 2008 מונה למאמן קבוצת הנוער של פ.צ. אנדורה בה אימן 3 שנים, בסיומן מונה למאמן הקבוצה הבוגרת.
בשנת 2009 מונה למאמן הנבחרת הצעירה של אנדורה במקביל לעבודתו בפ.צ. אנדורה. ב-16 ביוני 2015 הוביל את הנבחרת הצעירה לניצחון 0-1 נגד ליטא, הניצחון הראשון של הנבחרת הצעירה אי פעם.
אנדרו אודליז'קו

ביוגרפיה

אנדרו אודליז'קו נולד בשנת 1949 בטרנוב. הוא סיים לימודי תואר ראשון ותואר שני במכון הטכנולוגי של קליפורניה ובשנת 1975 סיים דוקטורט במתמטיקה במכון הטכנולוגי של מסצ'וסטס. בשנת 1975 הוא נקלט במעבדות בל ועבד שם 26 שנים. לאחר מכך הוא עבר לאוניברסיטת מינסוטה שם הוא ניהל מרכז החישובים.
בתחילת שנות ה-70 הוא פרסם עבודה בתחום "חישובי צל". בהמשך הוא חקר פונקציית זטא של רימן. הוא עשה מספר מחקרים בתחום חישובים ממחושבים. אנדרו אודליז'קו פרסם עבודות משותפות עם פול ארדש.
לאחרונה הוא פנה לתחום של רשתות תקשורת, כלכלת ביטחון ומסחר אלקטרוני. בשנת 1988 הוא היה שותף להוכחה שמשפט "שימוש באינטרנט מוכפל כל 100 ימים" שגוי. כמו כן הוא פרסם עבודה בהקשר לחוק מטקלף.
לולה מרגרט

תחילת דרכה

לולה מרגרט נולדה בלסה , עיר הממוקמת באוסון  שבניגריה, שם היא למדה בבית הספר היסודי ובתיכון. לולה בעלת תואר ראשון באמנויות, בהיסטוריה ויחסים בינלאומיים, מאוניברסיטת המדינה של לאגוס .

קריירה

הקריירה של לולה מרגרט החלה אחרי שפגשה את בולאג'י עמוסאן , שחקן קומי ניגרי שהביא אותה לעולם המשחק. היא התפרסמה לאחר שהיא כיכבה בסרט הקולנוע "Bisola Alanu", בנוסף היא גם כיכבה במספר סרטים, ביניהם: "Eyin Akuko" (בתרגום חופשי לעברית: "איין אקוקו") ו-"Omo Oloro" (בתרגום חופשי לעברית: "אומו אולורו").
לונה-גל

לונה גל הוא פארק מים הנמצא בחוף גולן, בצדה הצפון מזרחי של הכנרת. זהו פארק המים הראשון בישראל. הפארק בבעלות חברת דוגל יזום והשקעות בע"מ ומושב כנף. בנוסף יש בפארק: בריכת גלים, מגלשת סלאלום איטית, בריכות קטנות, ומתקני מים.
פארק המים נפתח ב-1984 כשבבנייתו הושקעו כשלושה מיליוני דולרים.

אטרקציות ומתקנים

מגלשות מים צבעוניות, מתקנים ייחודיים, בריכת שחייה, משטח משחקים לקטנטנים ועוד.
מתקני המים של הלונה גל:
• אבובים – מסלול האבובים הגדול והמפותל בישראל.
• השבלול השחור – מגלשת האבוב השחור היא מתקן מים מדהים לאמיצים בלבד.
• בריכת שחייה אולימפית – בריכת שחייה אולימפית לכל המשפחה.
• הוריקן – מגלשת ההוריקן הכחולה ארוכה ומפותלת, גלישה מדהימה על גבי מזרן דק בחוויה מסחררת.
• קמיקזה – מגלשת הקמיקזה הכתומה בגובה 18 מטר חוויות אקסטרים יוצאת דופן מהירה ביותר.
•טייפון - מגלשת הטייפון המהירה והייחודית הקיימת בפארקי המים בישראל
• עולם הילד - משטח לקטנטנים מגלשות תמנון נחשים, דלי מים מתהפך, מפל ומזרקות מים מוזיקליות.
פטר ברנס

פטר ברנס (בגרמנית: Peter Behrens; ‏ 14 באפריל 1868 - 27 בפברואר 1940) היה אדריכל ומעצב תעשייתי, מחלוצי התחום. בעבודתו עבור תאגיד AEG מ-1907 ועד מותו גיבש לראשונה זהות תאגידית בקנה מידה רחב (מרמת הלוגו והגופן, דרך עיצוב מוצר ועד אדריכלות מבני החברה). בין תלמידיו ועוזריו נמנים בכירי האדריכלות המודרניסטית מיס ון דר רוהה, ולטר גרופיוס, לה קורבוזיה ואחרים.

תולדות חייו

נולד בהמבורג ולמד ציור באקדמיות של המבורג, דיסלדורף וקרלסרוהה. בשנת 1890, לאחר  שנשא לאשה את לילי קרמר, עבר למינכן. הוא עסק בציור, איור ספרים ועיצוב פריטים ביתיים. ב-1899 בנה את ביתו בקהילת האמנים בדרמשטדט, בו עיצב את כל הפריטים (ריהוט, טקסטיל, קדרות, שטיחים ועוד) ברוח ערכי ארטס אנד קרפטס ויוגנדסטיל. אולם מאז נטש את סגנון היוגנדסטיל לכיוון מודרניסטי יותר.
החל מראשית המאה ה-20 התמחה בתכנון בתי חרושת ומבני תעשייה מלבנים, זכוכית ופלדה. ב-1907 היה מבין מייסדי האיגוד המקצועי של מעצבים, אדריכלים ותעשיינים בגרמניה, ורקבונד שמטרתו הייתה לקדם את תחום העיצוב התעשייתי באמצעות "מעצבי-בית" שיעבדו בצמוד למפעלים תעשייתיים. באותה שנה התקבל ברנס למשרת "יועץ אמנותי" לתאגיד החשמל AEG, הוא עבד עבור התאגיד עד מותו, אך תמיד נותר במשרת יועץ.
ב-1911 תכנן את בניין שגרירות גרמניה בסנקט פטרבורג, מבנה בעל חזית נאו-קלאסית מונומנטלית שנחנך ב-1913. באותה עת תכנן גם את בית הכנסת הנאולוגי בז'ילינה שבסלובקיה ואת מטה חברת אי גה פארבן בפרנקפורט.
החל מ-1924 כיהן כראש המחלקה לאדריכלות באקדמיה הפרוסית לאמנות בברלין, במקביל לימד באקדמיה לאמנויות יפות בווינה. בשנת 1936 שהה בווינה ונקרא לשוב לברלין בהוראה אישית של אדולף היטלר שאהב מאד את תכנונו לשגרירות בסנקט פטרבורג. ברנס צורף לצוות התכנון של "ברלין החדשה" בראשות אלברט שפר, שהבטיח לו את תכנון מטה חברת AEG על שדרת הציר המרכזית של ברלין החדשה. התוכנית לא יצאה לפועל עקב מותו של ברנס במלון בריסטול בברלין.
בניין ניו יורק טריביון

היסטוריה

בניין ניו יורק טריביון שכן בסמוך לבניין ניו יורק העולמי והיווה חלק משדרת בנייני העיתונות שנבנו ברחוב פארק רו באותה תקופה. הבניין מראשוני גורדי השחקים להם היו מעליות.
במקור, נבנה הבניין לגובה 9 קומות ובין השנים 1903-1905 נוספו לו 9 קומות נוספות.
הבניין היה מועמד להיחשב כגורד השחקים הראשון בעולם אך לבסוף הוענק התואר לבניין ביטוח הבית בשיקגו.
אוניברסיטת פייס, שנוסדה בשנת 1906, שכרה את כיתות הלימוד הראשונות שלה בבניין באותה שנה.